projecte-aina/catalan_government_crawling huggingface dataset:
La present convocatòria té l'objectiu de presentar els ajuts del Fons Europeu Marítim i de la Pesca destinats a inversions a bord que incrementin el valor afegit o la qualitat dels productes pesquers, inversions productives a l'aqüicultura i inversions a la transformació dels productes de la pesca i l'aqüicultura d'acord amb les bases reguladores aprovades en l'Ordre ARP/353/2016, modificada per l'Ordre ARP/21/2018.
El pressupost d'aquest convocatòria es repartirà entre diverses línies de treball que s'insereixen en les tres prioritats següents:
Desenvolupament sostenible de l'aqüicultura:
Fomentar la comercialització i la transformació:
Data Límit: dos mesos des de l'endemà de la publicació d'aquesta convocatòria al DOGC (publicació: 04/07/2018)
L'EASME (agència executiva per a les petites i mitjanes empreses) desitja celebrar un contracte de serveis per millorar el desenvolupament de les habilitats necessàries i contribuir al creixement de treballs sobre dades espacials (geoinformació), a través de la prevenció de la discontinuïtat en el sector o de la manca d'explotació potencial; fent convergir els plans d'estudi universitaris amb les necessitats professionals de la indústria, millorant el paper de les petites i mitjanes empreses i transferint el benefici dels programes espacials de la UE i les polítiques interdependents que permeten estimular l'interès en les destreses geoespacials; enfortint les eines de formació i el vincle amb les destreses digitals per al «big data» i les capacitats emprenedores per donar suport a noves empreses.
El contractista haurà d'executar les tasques agrupades en 2 paquets de treball (WP):
Copernicus Accelerator és una iniciativa que combina professionals d'alt nivell amb joves emprenedors que fan servir dades d'observació de la Terra.
Ara mateix estan buscant nous emprenedors que vulguin portar el seu negoci al següent nivell.
Si la vostra idea comercial implica l'ús de dades o serveis de Copernicus, llavors l'accelerador és l'eina adequada per convertir les idees en realitat gràcies a un esquema de desenvolupament personalitzat.
Hi ha tres maneres d'accedir a l'accelerador:
2) Mitjançant la present convocatòria
Cada any, els participants seleccionats són posats en contacte amb professionals d'alt nivell i es beneficien de la tutoria individual al costat d'oportunitats de formació addicionals, com bootcamps i seminaris web i suport de màrqueting dedicat.
Copernicus Accelerator és un projecte de DG Growth de la Comissió Europea i forma part del programa incubadora del Copernicus, que està dissenyat per acompanyar empreses emergents des de la generació d'una idea de negoci fins a la seva comercialització completa.
Es seleccionaran cinquanta start-ups per participar en el programa, que durarà 11 mesos.
Començarà amb un Bootcamp a la Setmana Espacial de la UE a Marsella, del 3 al 4 de desembre de 2018.
Durant el Bootcamp, els seleccionats seran presentats al seu mentor i podran participar en una sèrie d'activitats, incloses les sessions de coaching, taules rodones, activitats de networking i sessions de pitching.
La resta de l'Accelerator es realitzarà remotament a través de correus electrònics, seminaris web i conferències.
Tots els participants rebran una proposta sobre la seva candidatura cap a mitjans d'octubre.
La Secretaria d'Universitats i Recerca ha publicat les bases reguladores amb tal d'assignar cofinançament procedent del FEDER a les agrupacions en tecnologies emergents.
Aquestes han d'actuar com a plataformes pilot de demostració de noves tecnologies adreçades al teixit productiu i amb orientació de mercat.
L'objectiu és potenciar la valorització i la transferència de coneixement i les capacitats d'absorció del teixit productiu.
Una vegada incorporat aquest coneixement en els processos, els productes i els serveis, generi un valor afegit alt per a les empreses i la societat.
Amb aquest suport es vol accelerar la introducció al mercat de nous productes o processos disruptius, o bé generar un benefici social significatiu.
El nombre d'empreses i el volum de negoci de l'activitat a Catalunya és superior a la mitjana del seu sector en els darrers dos anys (aquest criteri només s'aplica a les activitats en fase de creixement).
Les activitats emergents per les quals aposta actualment el Govern de Catalunya, que tenen un elevat potencial per generar noves activitats econòmiques, són les següents:
Els projectes han d'apropar-se, en la mesura del que sigui possible, a l'aplicació real de la tecnologia.
Sigui quin sigui l'estat de maduració de la tecnologia de cadascun dels projectes, és condició que a la seva finalització s'hagi avançat pel que fa a la maduració de la tecnologia respecte a l'inici.
La durada dels projectes ha de ser de fins a tres anys.
Les agrupacions en tecnologies emergents les formen un mínim de 5 membres, que han de ser entitats públiques o privades sense ànim de lucre amb activitat d'R+D+i en aquests àmbits.
En qualsevol cas, tots els membres i els col·laboradors han de tenir establiment operatiu a Catalunya i cada membre pot participar en més d'una agrupació emergent.
Els objectius de les agrupacions en tecnologies emergents són els següents:
Poden ser beneficiaris d'aquests ajuts:
que tinguin establiment operatiu a Catalunya on desenvolupin tota o part de l'activitat de recerca.
Pressupost i data límit: publicació pendent de la convocatòria
Els Premis CIVITAS destaquen alguns dels treballs de mobilitat urbana sostenible més ambiciosos, innovadors i reeixits que s'estan duent a terme.
Les inscripcions per participar en un dels premis més prestigiosos d'Europa en referència al transport urbà sostenible estan obertes a les ciutats i pobles membres del Fòrum CIVITAS.
En el cas de que el vostre poble o ciutat encara no sigui membre del Fòrum, només cal que completeu i signeu la Declaració del Fòrum de CIVITAS.
Els participants podran guanyar en quatre categories diferents:
Els premis que s'ofereixen són:
Els Premis es presenten cada any durant una cerimònia al Fòrum CIVITAS.
L'esdeveniment 2018 tindrà lloc a Umea, Suècia, del 19 al 21 de setembre.
La Direcció General d'Administració Local pertanyent al Departament de Presidència, ha publicat les bases reguladores per seleccionar operacions i la concessió de subvencions del FEDER, en els eixos prioritaris 4 i 6 del Programa Operatiu de Catalunya per al 2014-2020.
Les entitats beneficiaries poden ser:
Els projectes poden ser dels objectius específics (OE) i de les prioritats d'inversió (PI) següents:
PI 4.1 Foment de la producció i distribució d'energia derivada de fonts renovables.
OE 4.1.2 Augmentar la participació i distribució de les energies renovables per a usos tèrmics, en particular, la biomassa, el biogàs i els biocombustibles per al transport, en consonància amb el Pla d'energies renovables 2011-2020 i, si s'escau, amb la planificació de les comunitats autònomes.
PI 4.3 Suport a l'eficiència energètica, a la gestió intel·ligent de l'energia i de l'ús d'energies renovables en les infraestructures públiques, inclosos els edificis públics i els habitatges.
OE 4.3.1 Millorar l'eficiència energètica i reducció d'emissions de CO 2 en l'edificació i en les infraestructures i els serveis públics.
PI 6.3 Conservació, protecció, foment i desenvolupament del patrimoni natural i cultural.
OE 6.3.1 Promoure la protecció, el foment i el desenvolupament del patrimoni cultural.
OE 6.3.2 Protegir, desenvolupar i promoure les àrees naturals, en particular, les d'interès turístic.
Les entitats locals podran presentar projectes amb un pressupost mínim d'un milió d'euros i màxim de quatre milions d'euros, per operació.
De l'import màxim de 37 milions d'euros de la convocatòria, fins a 8,5 milions d'euros es destinaran a l'eix 4 i 28,5 milions seran per l'eix 6.
Les actuacions estaran cofinançades amb un 50%.
Pressupost: 37 MEUR (a confirmar amb la publicació de la segona convocatòria) | Data límit: A confirmar amb la publicació de la segona convocatòria, prevista al setembre
Aquesta convocatòria té per objecte subvencionar els costos que hagin tingut les entitats que han facilitat un transport gratuït a joves inscrits a la Garantia Juvenil a fi d'incentivar la seva participació al programa de Noves Oportunitats durant el període de l'1 de gener de 2017 a 31 de desembre de 2017.
El programa de Noves Oportunitats té per objectiu que els joves assoleixin una certificació i retornin al sistema educatiu, afavorint així la seva inserció al mercat laboral.
Poden participar en aquesta convocatòria les entitats que hagin sigut beneficiàries del programa de Noves Oportunitats de la Garantia Juvenil i que hagin finançat, mitjançant recursos propis, els desplaçaments de les persones joves beneficiàries d'aquest programa i que puguin acreditar que els joves han gaudit d'aquest ajut.
Les bases de la convocatòria es detallen a l'Ordre TSF/311/2016, de 15 de novembre.
Aquests ajuts estan cofinançats pel Fons Social Europeu i la Iniciativa d'Ocupació Juvenil en el marc del Programa de Garantia Juvenil de Catalunya 2014-2020.
Pressupost: 230.000 € | Data límit: 15 dies naturals a comptar des de l'endemà de la publicació d'aquesta Resolució al DOGC núm. 7659, de 09/07/2018.
MIPCOM, que tindrà lloc a Cannes entre el 15 i el 18 d'octubre de 2018, és el principal mercat mundial de continguts d'entreteniment amb més de 13.800 delegats, al voltant de 2.000 companyies en exhibició i uns 4.700 compradors de 100 països.
Un any més, MEDIA Stands ofereix un descompte en la quota de participació al mercat, així com un espai per a 180 companyies de països participants al Subprograma MEDIA d'Europa Creativa que compleixin els requisits d'elegibilitat.
Les companyies europees seleccionades per tenir el seu espai als MEDIA Stands del MIPCOM tindran accés a moltes facilitats i serveis:
Acreditació reduïda al MIPCOM (690 euros).
Informes de compradors i d'experts.
Promoció de tres títols desitjats en un catàleg online.
Recepció amb hostesses internacionals.
Connecting Cottbus (COCO), que se celebrarà del 8 al 9 de novembre a Cottbus (Alemanya), seleccionarà deu projectes de llargmetratge en desenvolupament per a la seva secció Coco Pitch i cinc films en producció / postproducció per a la seva secció Coco Work in Progress (WiP).
Compta amb el suport d'Europa Creativa MEDIA.
Els projectes o pel·lícules, que es presentaran a una audiència de professionals del sector, han de tenir una connexió amb Europa de l'Est en temàtica o en context de producció.
Els projectes seran presentats en pitchings pels seus dos representants (productor i director / autor) davant d'una audiència potencial de coproductors, agents de vendes internacionals, commissioning editors, distribuïdors, representants de fons per a la cinematografia i altres financers.
Durant el cocoLab, tots els representants dels projectes rebran coaching abans del pitching.
Per aquesta raó, formaran part d'un programa de mentoria realitzat a mida amb financers, productors, especialistes de desenvolupament de guió etc. Al dia següent es duran a terme reunions one-to-one entre els esmentats productors / directors / autors dels projectes i els socis potencials.
En tots dos dies, es realitzaran també panels de discussió, tallers i conferències que exploraran els temes recents que envolten i afecten la indústria cinematogràfica europea.
Projectes de llargmetratge de ficció de mínim 75 minuts.
Projectes en desenvolupament o en etapes de finançament.
Projectes que cerquen vendes, finançament, socis de distribució o ser una coproducció internacional.
Amb un productor vinculat al projecte.
L'esmentat productor resideix a a Europa de l'Est, Europa Central-Est o Europa Sud-est o el projecte té un tema o una connexió amb aquestes zones.
Pel·lícules (llargmetratges) de ficció de mínim 75 minuts.
Pel·lícules no completades i que tinguin la seva premiere després de Connecting Cottbus 2018.
Pel·lícules que no disposin encara d'agent de vendes.
El productor de la pel·lícula resideix a a Europa de l'Est, Europa Central-Est o Europa Sud-est o la pel·lícula té un tema o una connexió amb aquestes zones.
Data límit: 18/07/2018 (pels projectes en desenvolupament)
22/08/2018 (pels films en producció/post producció)
Next / Change, el programa d'intercanvi per als exhibidors de la xarxa Europa Cinemas, iniciat l'any 2016, pretén augmentar la competitivitat dels seus cinemes, millorar les qualitats de l'equip i desenvolupar sinergies europees.
A través de Next / Change, la xarxa de cinemes Europa Cinemas permet als exhibidors viatjar a l'estranger per experimentar de primera mà les noves pràctiques de treball en altres cinemes de la xarxa per millorar les seves pròpies habilitats i experiència en les àrees de programació, relació amb el client / gestió de dades, espais i disseny, desenvolupament de marca i iniciatives per desenvolupar noves audiències, etc.
Són elegibles per a aquest suport exhibidors membres de la xarxa de cinemes d'Europa Cinemas i altres exhibidors establerts en algun dels països membres del Subprograma MEDIA.
El cinema amfitrió ha de formar part de la xarxa i estar en un altre país europeu diferent al del cinema sol·licitant.
Els sol·licitants hauran de presentar el seu projecte, indicant els objectius i els resultats esperats almenys un mes abans de començar el viatge.
Poden participar en el mateix intercanvi fins a un màxim de 2 membres de l'equip (amb diferents llocs de treball) de la mateixa empresa (cada membre haurà de presentar una sol·licitud i un calendari provisional de treball).
L'empresa exhibidora pot beneficiar-se d'aquest ajut un cop l'any.
Europa Cinemas cobrirà part de les despeses de viatge i allotjament.
Per poder presentar el vostre projecte d'intercanvi a la xarxa de cinemes, haureu de completar el formulari.
Abans d'emplenar-lo, haureu de contactar amb el cinema amfitrió per assegurar-vos que l'intercanvi és possible.
Un cop emplenat, haureu d'enviar-lo a Adrian Preda (coordinador del projecte) al següent correu electrònic: [EMAIL]
Aquest programa té continuïtat durant tot l'any, i l'ajuda s'assigna segons l'ordre d'arribada.
Des de l'organització poden ajudar-vos a trobar el cinema més d'acord al vostres perfil, d'acord amb les àrees que us agradaria desenvolupar.
La Comissió Europeu organitza els reptes en el marc de la Setmana Europea de l'Esport, per tal de promocionar l'activitat física arreu d'Europa.
Aquest setmana pretén inspirar els europeus a ser actius de forma regular i crear oportunitats en la vida diària dels ciutadans de fer més exercici.
S'ha organitzat aquest concurs per tal de que la gent es mogui de forma divertida, ja que s'hauran d'anar completant diferents reptes.
Els reptes tindran lloc del 2 de juliol al 12 d'agost.
Els premis es publicaran a la web.
1) Trieu un dels reptes que s'aniran publicant i fer una foto o vídeo sobre el repte
Cada setmana es publicarà un dels reptes.
En total seran 5, i cada repte estarà obert durant dues setmanes per publicar les vostres entrades.
Després de la data de tancament de cada repte, un jurat seleccionarà 1 participant per repte com a guanyador.
Quan hagin acabat els 5 reptes, el jurat també triarà un guanyador general.
Guanyar un repte no exclou els participants de guanyar un altre o ser el guanyador general.
L'objectiu d'aquesta convocatòria és seleccionar una organització/consorci capaç d'organitzar els Premis del Patrimoni Europeu de la Comissió per al període 2019-2021 (a partir de l'edició de 2019 amb treballs preparatoris durant el 2018).
El treball suposa l'organització dels procediments per a la selecció dels guanyadors del premi, l'organització de l'acte de lliurament de premis i la promoció dels premis i els seus guanyadors.
Cal destacar la importància de donar una major visibilitat dels premis a través de les activitats de comunicació i xarxes del sector per intercanviar informació i bones pràctiques.
Al guanyador, se'l convidarà a signar un acord de col·laboració marc per a un període màxim de quatre anys (és a dir, quatre edicions anuals dels premis), amb la confirmació anual de la Comissió.
L'objectiu global d'aquesta convocatòria és desbloquejar el potencial de la cultura i la creativitat i proporcionar un marc de discussió entre els grups d'interès i la Unió Europea pel que fa a les necessitats culturals a Egipte.
Alguns exemples dels objectius específics que s'esperen abordar amb aquesta convocatòria són:
Aquests quatre objectius són només un petit tast d'una llista molt més exhaustiva, aquells que estigueu interessats caldrà que reviseu la convocatòria completa.
El jurat del Concurs Europeu d'Innovació Social de la Comissió Europea, va seleccionar, de més de 700 sol·licituds, 30 semifinalistes amb idees per convertir els reptes locals en oportunitats per als joves de l'economia.
Els seleccionats assistiran a una acadèmia d'innovació social a Cluj (Romania) aquest mes de juliol.
Els semifinalistes provenen de 20 països de la UE i països associats participants d'Horizon 2020.
A l'acadèmia, els semifinalistes rebran formació i suport per desenvolupar les seves idees i produir plans de negocis detallats, dels quals es seleccionaran 10 finalistes.
En aquesta edició, RE: THINK LOCAL, es va demanar als innovadors que adoptessin un enfocament local.
Per a tenir més possibilitats de ser escollits al concurs, es necessitava innovacions en un lloc determinat i respondre a condicions locals específiques, reptes i oportunitats.
Aquests 30 semifinalistes assistiran a una acadèmia de promoció de la innovació social a Cluj al juliol, on rebran entrenament per progressar les seves idees.
Després de l'acadèmia, presentaran un pla de desenvolupament detallat de la seva idea.
A partir d'aquests plans, es seleccionaran 10 finalistes.
Els tres guanyadors rebran un premi de 50.000 € en la cerimònia de lliurament de premis a Brussel·les al novembre de 2018.
Més de 8.000 persones han pogut gaudir durant l'any 2017-18 de La Cúpula Gustum, una proposta educativa integral que té com a objectiu posar en valor la producció agroalimentària de l'àmbit rural a Catalunya a través dels productes de proximitat que s'elaboren, el paisatge que generen i l'impacte que tenen en l'economia i les tradicions del territori.
El projecte és una proposta de l'Associació Leader de Ponent i està finançat pel Departament d'Agricultura, Ramaderia, Pesca i Alimentació de la Generalitat de Catalunya i pel Fons Europeu Agrícola de Desenvolupament Rural (FEADER).
La iniciativa rep el nom de La Cúpula per la seva instal·lació central, un espai inflable i semiesfèric de 4,5 metres d'alçada, 6 metres de diàmetre i capacitat per a 30 persones.
La Cúpula Gustum ofereix al públic una experiència immersiva per descobrir zones rurals on s'elaboren molts dels productes bàsics de la nostra dieta.
A través de continguts audiovisuals que l'envolten i amb una sensació de 3600, el públic se submergeix en els detalls, els processos i l'impacte de la producció agroalimentària sobre el territori.
Endinsar-se en un forn de pa encès, sentir la llet acabada de munyir o veure com surt l'oli del primer raig són algunes de les experiències que proposa el projecte.
En concret, la proposta inclou 14 càpsules interactives sobre els productes lactis, els carnis, l'arròs, els llegums, la fruita seca, l'oli d'oliva, la mel, el vi, els cereals i els seus derivats, la fruita i la verdura, la tòfona i els bolets, el peix i marisc, els embotits i la cervesa.
La Cúpula és una proposta impulsada per Gustum, un projecte coordinat per l'Associació Leader de Ponent, una entitat sense ànim de lucre i configurada con a Grup d'Acció Local (GAL) creada per gestionar la metodologia Leader del Programa de desenvolupament rural (PDR) 2014-2020 a les comarques del Pla d'Urgell, l'Urgell, les Garrigues i el Segrià (sud).
Una de les línies d'actuació de l'Associació és l'execució de projectes de cooperació amb altres GAL, com el projecte Gustum, i projectes estratègics com ara Espais Naturals de Ponent, tots dos finançats pel Departament d'Agricultura (57%) i pels fons europeus (FEADER) (43%).
S'han publicat els resultats de la convocatòria Europa Creativa MEDIA de suport a l'Accés a Mercats EACEA/18/2017.
Un any més, les properes edicions del MediMed i del DocsBarcelona (activitats indústria) han rebut l'ajut MEDIA a l'Accés a Mercats, amb un suport de 80.000€ i 59.000€, respectivament.
Totes les iniciatives subvencionades representen clarament els objectius que té el programa MEDIA amb aquesta convocatòria, que vol promoure les coproduccions europees i internacionals, incloent-hi curtmetratges, videojocs, sèries de televisió i projectes cross-media; facilitar l'accés als mercats i esdeveniments audiovisuals professionals de caràcter comercial i en l'ús d'eines empresarials en línia dins i fora de la Unió Europea i promoure la circulació de films europeus arreu del món i de films internacionals a la Unió Europea a totes les plataformes de distribució.
Aquest import beneficiarà 66 projectes que generaran una inversió de 3,2 milions d'euros en els territoris dels GALP Costa Brava i Mar de l'Ebre.
La Direcció General de Pesca i Afers Marítims del Departament d'Agricultura, Ramaderia, Pesca i Alimentació (DARP) de la Generalitat de Catalunya ha aprovat 2 milions d'euros en concepte d'ajudes al Desenvolupament Local Participatiu de les comunitats pesqueres corresponents a 2018 i 2019 dins del Fons Europeu Marítim i de la Pesca (FEMP).
Aquests ajuts, cofinançats en un 85% per la Unió Europea i un 15% per la Generalitat de Catalunya, es distribuiran entre els Grups d'Acció Local Pesquer de Catalunya (GALP) i permetran dinamitzar unes inversions en el territori per valor de 3,2 milions d'euros.
Els GALP són els encarregats del desenvolupament d'estratègies per a la gestió dels ajuts del FEMP en el seu àmbit territorial, de manera que la gestió és de baix a dalt, tot permetent centrar les actuacions i els recursos en les prioritats definides pel territori mateix.
Els projectes aprovats contribuiran als objectius de les Estratègies de Desenvolupament Local dels GALP catalans: GALP Costa Brava i GALP Mar de l'Ebre, que tindran un gran impacte en el territori català.
Aquestes accions objecte dels ajuts contribueixen al desenvolupament de l'Estratègia Marítima Catalana aprovada recentment pel Govern de la Generalitat de Catalunya.